Khandwa News In Hindi : Booking complete in 14 trains of UP-Bihar passing through Khandwa | खंडवा से गुजरने वाली यूपी-बिहार की 14 ट्रेनों में बुकिंग फुल - Dainik Bhaskar
Booking complete in 14 trains of UP Bihar passing through Khandwa
रेलवे / खंडवा से गुजरने वाली यूपी-बिहार की 14 ट्रेनों में बुकिंग फुल
खंडवा. रेलवे के टिकट रिजर्वेशन काउंटर पर शनिवार दोपहर तक 27 टिकटों की बुकिंग हो गई। इससे पहले शुक्रवार को रिजर्वेशन काउंटर खुलने पर 26 टिकट बुक हुए थे। रेलवे खंडवा के रास्ते 1 से 30 जून तक कुल अप व डाउन में 28 विशेष ट्रेनें चलाने वाला है। एक तरफ से 14 ट्रेनें चलेंगी। 22 मई को टिकट बुकिंग शुरू होने के साथ ही 22 जून तक यूपी-बिहार जाने वाली ट्रेनों की सीटें फुल हो गईं।
कई ट्रेनों में तो 100 से अधिक की वेटिंग भी बढ़ गई। वहीं 24 जून को चलने वाली ट्रेनों के लिए 24 मई रविवार को बुकिंग खुलेगी। इधर, रेलवे ने ट्रेनों में टिकट बुकिंग के लिए केवल 30 दिन पहले रिजर्वेशन का विकल्प दिया है। इससे पहले यह समय 4 महीने तक का हुआ करता था।
नाॅन स्टाॅप ट्रेनों को खंडवा में पांच से 10 मिनट का स्टापेज
शनिवार को प्लेटफार्म पर पानी के लिए उतरने मजदूर आपस में उलझ गए। मजदूरों के हाथ में जितनी पानी की बोतलें आई, वे लेकर अपनी सीट की ओर भागे। स्टेशन मैनेजर जीएल मीणा ने बताया शनिवार को खंडवा से गुजरने वाली नाॅन स्टाॅप ट्रेनों को पांच से दस मिनट का स्टॉपेज दिया गया। रेलवे के निर्देश पर सभी ट्रेनों को रोककर चलाया गया।